Milito en Ukrainio : la Rusioj « ne volas, ke ili elturniĝu vivantaj », la patro de militrifuzanta soldato rakontas la inferon de la rusiaj malliberejoj
#000001
Laŭ du trupunuoj ĉeestantaj en Donbaso, la rusia armeo enkalkulas pli ol 378 soldatojn, kiuj rifuzas batali en Ukrainio. Unu el ili, enkarcerigita kaj poste rekrutigita ĉe la grupo Wagner, sukcesis komuniki per telefono kun sia patro.
#000002
Li rezignis kaj rifuzis batali pli longe en Ukrainio. Juri 26-jara, estas militisto en trupunuo bazita en Saĥaleno, en rusia Ekstrem-Oriento.
#000003
Lia bataliono engaĝiĝis en Ukrainio kaj partoprenis la batalon de Izjum de la 7a de marto ĝis la 1a de aprilo. Du monatojn poste, en junio, la rusia soldato kontestas kaj ne plu volas batali. Li tiam estas tuj arestita, kun aliaj soldatoj same militrifuzantoj, kaj enkarcerigita en malliberejo en la regiono Luhansko.
#000004
« Mia filo parolis al mi pri torturo, ili diris ke ili estis torturitaj. Tion, mi jam komprenis, parolante kun la gepatroj de aliaj militistoj », rakontas Maksim, 50-jara.
#000006
Laŭ tio, kion raportis Juri, la militrifuzantoj estas regule frapitaj, katenitaj sur la planko. Estis ankaŭ ŝajnigaj ekzekutoj. « Ili fine estas sekrete translokitaj unu post la alia al nekonataj lokoj, asertas la patro de la soldato. Kial ? Tial, ke ili nenion povu rakonti pri tio, kio okazas en la malliberejoj. »
#000007
« Ili ne estas resenditaj al la trupunuoj, kie ili antaŭe militservis, se al specialaj trupunuoj, en frontzonoj, kie la armeo suferas la plej grandan nombron de viktimoj. Ili ne volas laŭ mi, ke ili elturniĝu vivantaj. »
#000008
La antaŭeniroj de la rusia armeo en Donbaso estas malrapidaj kaj multekostaj. La trupunuoj penas rekrutigi batalantojn, des pli ke dizertoj kaj militrifuzoj multobliĝas en la trupoj.
#000009
Laŭ sia patro, Juri estis kondukita al la malliberejo de Perevalsk, apud Luhansko. « Tiam, la homoj de la grupo Wagner asertis, ke ili bezonas lin, raportas Maksim. Li ne povis rifuzi, li do foriris. »
#000010
Pli ol 378 militrifuzantaj soldatoj
#000011
La patro de Juri iris ĝis Ukrainio, provante retrovi sian filon. Sen granda espero. « Mi trovis la kontakton de unu el la militaj komandantoj. Mi iros vidi lin morgaŭ por paroli al li, sed mi antaŭscias kion li diros al mi, ĉar mi ne estas la unua persono, kiu renkontis lin », bedaŭras Maksim.
#000012
Kiom estas tuj militrifuzantoj ? Pluraj centoj, eble miloj. En junio kaj julio, du trupunuoj ĉeestantaj en la ukrainia Donbaso, la 205-a brigado de kamionaj fuzilieroj kaj la 11-a aertransportita sturmbrigado, menciis pli ol 378 soldatojn, kiuj rifuzas plu batali en Ukrainio.
#000013
Rusio : manifestaciantoj arestitaj kaj torturitaj, justico silentigita... Jen la dua milito de Vladimir Putin
#000014
Milito en Ukrainio : perforta represio en Moskvo dum kontraŭmilitaj manifestacioj
#000015
Rusio plifortigas la represion kontraŭ la opoziciantoj al la milito kaj kontraŭ la amaskomunikiloj, dum invado de Ukrainio
#000016
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000017
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000019
Voir le profil de neniammilitointerni sur le portail Overblog
#000020